**REGULAMENT SPECIFIC**

## privind organizarea și desfășurarea Concursului interjudeţean

## *Festivalul de teatru al liceenilor* ,,JUVENTUS”

**pentru clasele IX-XII**

## 1.Cadrul general

1. Prezentul regulament specific cuprinde cadrul de organizare și desfășurare al *Concursului interjudeţean de teatru „JUVENTUS” pentru clasele IX-XII*, denumit în continuare „Festival de Teatru al Liceenilor - JUVENTUS”.
2. Organizarea *Concursului interjudeţean de teatru „JUVENTUS” se desfăşoară*  în colaborare cu inspectoratele școlare județene.
3. Potrivit *Metodologiei-cadru de organizare și desfășurare a competițiilor școlare,* aprobată cu O.M. nr. 3035/10.01.2012, prezentele precizări fac parte din regulament.
4. *Concursul interjudeţean de teatru „JUVENTUS”* este o competiție de excelență, care are următoarele scopuri:
   * educarea tinerilor pentru formarea unui comportament adecvat în sălile de spectacole, atât în calitate de spectator, consumator al actului cultural, cât și în postura de creator al acestuia;
   * descoperirea de noi talente în domeniul artei interpretative și favorizarea de opțiuni profesionale (actorie, regie, scenografie, teatrologie) în rândul elevilor;
   * crearea unui spațiu de activitate artistică adecvat creației teatrale în învățământul gimnazial și liceal din România;
   * favorizarea socializării și comunicării între tineri prin intermediul artei spectacolului teatral.

## 2.Partenerii concursului

Inspectoratele Școlare

Primăria și Consiliul local - Covasna

Casa de cultură orăşenească Covasna

## 3.Înscrierea elevilor

(1)La concurs pot participa trupe de teatru de la licee (IX-XII), care sunt înscrise într-o instituție de învățământ preuniversitar acreditată, care nu au afiliații cu circuitul profesional. Se exclud liceele cu profil teatral sau trupele pregătite de actori sau regizori profesioniști. Se pot înscrie în concurs și trupe independente (care nu sunt legate de o unitate școlară), singura condiție fiind, ca toți membrii ei să fie elevi la un liceu.

## Nu se percepe taxă de înscriere/participare.

(2)Înscrierile se vor face până la data de 30 mai 2018 prin următoarele documente completate:

*Fișa de înscriere* (Anexa 1) va conține obligatoriu următoarele date:

* denumirea trupei
* numele și prenumele cadrului didactic îndrumător, nr. de telefon și adresă e-mail
* unitatea de învățământ, adresa, nr. de telefon, adresă e-mail
* titlul, autorul piesei/spectacolului, numele și prenumele regizorului
* categoria
* durata piesei
* nr. de persoane din echipă: elevi, profesori însoțitori, instructori
* distribuția – roluri în ordinea intrării în scenă – interpreți (nume, prenume, clasa)  necesități tehnice, decor, timp de aranjare/demontare decor, lumini, sonorizare, alte efecte

## 5.Categorii

1. Concursul se va desfăşura pe trei categorii. Reprezentațiile pot fi pe categoriile:

* Spectacole în limba română,
* Spectacole în limba maghiară,
* Spectacole în limba engleză, franceză sau germană.

## 6.Proba de concurs

1. *Repertoriul, specia și regia* nu sunt impuse de organizatori, fapt care face posibilă prezența unei palete largi de activități teatrale. Trupele de teatru ale elevilor își pot alege ca repertoriu piese din dramaturgia naţională sau universală, clasică sau contemporană. Sunt acceptate și spectacole colaj, coupe, teatru experimental, music-hall, pantomimă, animație, etc.
2. *Durata* unei piese/spectacol este între 10 şi*30 de minute*. Sunt acceptate şi spectacole cu durată mai lungă, cu înștiințarea în timp util, a Comisiei de organizare.
3. 7.Premierea spectacolelor
4. Trupele participante vor fi premiate pe trei categorii:. Pentru a asigura obiectivitatea evaluării, spectacolele vor fi evaluate și notate respectând următoarele criterii de calificare:
   * + stăpânirea limbajului scenic;
     + talentul actoricesc;
     + armonizarea interpretării actorilor;
     + omogenitatea trupei;
     + aranjarea scenei, costumația.
     + Scenariul
     + Regia
5. Fiecare criteriu se punctează de la 1 la 10. Punctajul maxim este de 70 de puncte.
6. Comisia de evaluare va premia prestația exclusivă a elevilor în spectacol și spectacolele în ansamblul lor.

Toți participanții (concurenți, îndrumători) vor primi *diplome de participare* din partea organizatorilor.

În cadrul concursului se vor acorda următoarele categorii de premii:

* + premiile I, II, III și mențiuni (10%) pentru fiecare categorie de concurs în parte (M.E.N.)
  + premiul special al juriului (organizatori și sponsori)
  + premiul spectatorilor (organizatori și sponsori)
  + premiul pentru cel mai bun rol feminin (organizatori și sponsori)
  + premiul pentru cel mai bun rol masculin (organizatori și sponsori)
  + premiul pentru cel mai bun rol secundar feminin (organizatori și sponsori)
  + premiul pentru cel mai bun rol secundar masculin (organizatori și sponsori).

Cu motivații obiective, comisia de evaluare își rezervă dreptul de a nu acorda unele premii.

## 8.Dispoziții finale

1. Deciziile Comisiei Centrale sunt definitive și nu pot fi contestate.
2. Prezentul regulament este valabil începând cu anul școlar 2017-2018 și rămâne în vigoare până la o nouă reglementare.

**Organizatori,**

**Prof. Bájkuj Mihaela**

**Prof. Molnár János**